Školský internát pri Strednej odbornej škole služieb a lesníctva, Kolpašská 1586/9,

Banská Štiavnica

**Kritéria pre prijatie žiakov do Školského internátu**

**Spôsob podávania žiadosti o prijatie žiaka do Školského internátu**

1. Žiakov, ktorí potrebujú ubytovanie Školský internát prijíma na základe písomnej žiadosti – **Žiadosť o prijatie do Školského internátu.**
2. Žiakom ubytovaným v ŠI odovzdávajú prihlášky skupinoví vychovávatelia najneskôr do 10.05. príslušného kalendárneho roka.
3. Tlačivo „Žiadosť o prijatie do ŠI...“ je žiakom k dispozícii na sekretariáte jednotlivých škôl, vrátnici školského internátu, tiež na webovej stránke školského internátu dmbs.wbl.sk.

**Termíny a doba prijatia žiakov**

a) Žiak (do 18 roku žiaka jeho zákonný zástupca) uchádzajúci sa o internátne ubytovanie

podáva „Žiadosť o prijatie žiaka do ŠI na školský rok ...“ na adresu Školský internát pri

SOŠ služieb a lesníctva, Kolpašská 1586/9, Banská Štiavnica 969 56, prípadne elektronicky

na mailovú adresu dmbs@sosbs.sk. Zákonný zástupca zašle vyplnenú žiadosť **do 7 dní** po

prijatí žiaka na strednú školu (písomnom potvrdení strednej škole). Najneskôr do 29.05.

kalendárneho roka, (v osobitných prípadoch v priebehu celého školského roka).

b) Podaním žiadosti o prijatie žiaka do ŠI ešte žiakovi nevzniká nárok na jeho prijatie.

c) Riaditeľka SOŠ služieb a lesníctva na návrh prijímacej komisie rozhodne o prijatí/neprijatí

žiaka do ŠI najneskôr do 30 dní od prijatia žiadosti. O výsledku prijímacieho konania je

žiak (resp. zákonný zástupca) vyrozumený písomne „Rozhodnutím o prijatí/neprijatí žiaka

do ŠI“.

d) O prípadnom dodatočnom rozhodnutí žiaka do ŠI nenastúpiť, bezodkladne ŠI informuje

jeho zákonný zástupca (resp. žiak nad 18 r.).

**Prijímacie konanie**

Prijímacie konanie zabezpečuje vo vopred stanovených termínoch prijímacia komisia. Prijímacia komisia v prijímacom konaní vychádza z kapacitných možností ŠI v danom školskom roku.

1. **Žiaci, bývajúci v ŠI,** ktorí chcú byť ubytovaní v ŠI, si musia podať **žiadosť o ubytovanie do 25.05. kalendárneho roka** svojim skupinovým vychovávateľom, v prípade doručenia žiadosti o prijatie po tomto termíne bude žiak prijatý len v prípade nenaplnenia kapacity ŠI.
2. Školský internát pri SOŠ SaL si vyhradzuje právo **neubytovať** uchádzačov, ktorí boli v predchádzajúcom školskom roku **podmienečne vylúčení, alebo vylúčení z ubytovania v ŠI.**
3. Pri prijímaní žiakov ubytovaných v ŠI sa prihliadne na dodržiavanie školského poriadku počas celého školského roka, správanie a aktivita žiaka, zapájanie sa do internátnych akcií, reprezentáciu školského internátu a pravidelnú úhradu platieb za ubytovanie a stravu...
4. V prípade, že záujem o ubytovanie prekročí ubytovacie kapacity školského internátu budú prednostne umiestňovaní žiaci ktorí:

* navštevujú SOŠ SaL,
* žiaci 1. ročníka (z dôvodu rýchlej adaptácie na podmienky SOŠ a ŠI),
* žiaci so vzdialenejším miestom trvalého bydliska, ktorí strávia v prostriedkoch verejnej dopravy pri dochádzke z miesta bydliska viac než 60 minút, bude tiež prihliadané na obtiažnosť dopravného spojenia a početnosť spojov,
* žiaci škôl v zriaďovateľskej pôsobnosti BBSK,
* žiakov ubytovaných v ŠI v predchádzajúcom školskom roku, vzorne si plniacich podmienky stanovené školským (internátnym) poriadkom,
* uchádzači starší ako 18 rokov budú prijatí až po vybavení žiadostí uchádzačov mladších ako 18 rokov.

1. Prijatým žiakom nastupujúcim do prvého ročníka (resp. ich zákonným zástupcom) je v dostatočnom predstihu zaslané **poštou** rozhodnutie o prijatí + informačný list o podmienkach ubytovania a pokynoch k nástupu do ŠI. Žiaci vyšších ročníkov si rozhodnutie o prijatí resp. neprijatí prevezmú osobne u svojich skupinových vychovávateľov. Neprevzaté rozhodnutie nebude škola žiakom zasielať domov.
2. Ubytovanie v ŠI sa poskytuje na dobu jedného školského roka. Žiak po prijatí do ŠI je povinný plniť podmienky stanovené školským (internátnym) poriadkom.
3. Rozhodnutie riaditeľky SOŠ SaL o neprijatí žiaka/žiačky do ŠI je v súlade so zákonom 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov je konečné. Na rozhodnutie sa nevzťahuje všeobecne záväzný predpis o správnom konaní a nemožno proti nemu podať opravný prostriedok (t.j. odvolať sa).

V Banskej Štiavnici dňa 31. 01.2025